Η τύχη χαμογέλασε στον Ολυμπιακό!



Οι Πειραιώτες θα αντιμετωπίσουν στους «32» του Europa League τη γνωστή Ντιναμό Κιέβου, η οποία την περσινή σεζόν είχε αποκλείσει στην ίδια φάση της διοργάνωσης την ΑΕΚ και στη συνέχεια αποκλείστηκε από τη Λάτσιο.



Οι Ουκρανοί σε καμία περίπτωση δεν αποτελούν ομάδα-φόβητρο για τον Πέδρο Μαρτίνς και τους παίκτες του, οι οποίοι μετά την επική πρόκριση επί της Μίλαν έδειξαν πως είναι ικανοί να πετύχουν τα πάντα στη δεύτερη τη τάξει διοργάνωση της UEFA.



Στις 14 Φεβρουαρίου ο Ολυμπιακός θα υποδεχτεί την Ντιναμό στο Καραϊσκάκη και στις 21 του ίδιου μήνα θα ταξιδέψει στο Κίεβο για τη ρεβάνς.



Στις 22 Φεβρουαρίου είναι προγραμματισμένη η κλήρωση για τη φάση των «16», οι αγώνες της οποίας θα γίνουν 7 και 14 Μαρτίου.



Αναλυτικά τα ζευγάρια των «32» :



Βικτόρια Πλζεν-Ντιναμό Ζάγκρεμπ

Κλαμπ Μπριζ-Σάλτσμπουργκ

Ραπίντ Βιέννης-Ίντερ

Σλάβια Πράγας-Γκενκ

Κράσνονταρ-Λεβερκούζεν

Ζυρίχη-Ναπολι

Μάλμε-Τσέλσι

Σαχτάρ Ντόνετσκ-Άιντραχτ

Σέλτικ-Βαλένθια

Ρεν-Μπέτις

Ολυμπιακός-Ντιναμό Κιέβου

Λάτσιο-Σεβίλλη

Φενέρμπαχτσε-Ζενίτ Αγίας Πετρούπολης

Σπόρτινγκ Λισαβόνας-Βιγιαρεάλ

ΜΠΑΤΕ Μπόρισοφ-Άρσεναλ

Γαλατάσαραϊ-Μπενφίκα



